5975 



ΕΦΗΜΕΡΙΣΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

23 ΟΚΤΩΒΡΙΟΥ 1992 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

631 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση του Οργανισμού του Ιδρύματος με την επωνυμία 
«ΚΟΓΚΡΕΓΚΑΣΙΟΝΑΛΙΣΤΙΚΗ ΕΠΙΤΡΟΠΗ ΧΡΙΣΤΙΑΝΙ¬ 
ΚΗΣ ΔΙΑΚΟΝΙΑΣ Ίδρυμα Κοινωνικής Εργασίας». 1 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Επανακαθορισμός της κατά τόπο αρμοδιότητας της ΔΟΤ Τούμπας 

Ν. Θεσσαλονίκης...,;. 2 

Χρόνος και τρόπος παράδοσης φορολογικών υποθέσεων. 3 

Χρόνος και τρόπος παράδοσης φορολογικών υποθέσεων. 4 

Χρόνος και τρόπος παράδοσης φορολογικών υποθέσεων. 5 


Καθορισμός του τρόπου απόδοσης από το Κεντρικό Ταμείο Γεωρ¬ 
γίας, Κτηνοτροφίας και Δασών (Κ.Τ.Γ.Κ.Δ.) των δαπανών 
που γίνονται από το Δημόσιο για το προσωπικό και τη λει¬ 
τουργία της Υπηρεσίας Εντελλομένων Εξόδων που έχει συ- 
σταθεί σ’ αυτό. 6 

Διορθώσεις σφαλμάτων 

Διόρθωση σφάλματος στην απόφαση αριθμ. Φ. 454.1/14/167090 
του Υφυπουργού Εθνικής Άμυνας «Έγκριση κανονισμού οργά¬ 
νωσης και λειτουργίας της Ανώτατης Πανελλήνιας Ομοσπον¬ 
δίας Εφέδρων Αξιωματικών (ΑΠΟΕΑ) & των Συνδέσμων Εφέ¬ 
δρων Αξιωματικών Νομών». 7 

ΠΡΟΕΔΡΙΚΑ ΔΙΑΤΑΓΜΑΤΑ 

- (ΐ) 

Τροποποίηση του Οργανισμού του Ιδρύματος με την επωνυμία «ΚΟ- 
ΓΚΡΕΓΚΑΣΙΟΝΑΛΙΣΤΙΚΗ ΕΠΙΤΡΟΠΗ ΧΡΙΣΤΙΑΝΙΚΗΣ ΔΙΑ¬ 
ΚΟΝΙΑΣ Ίδρυμα Κοινωνικής Εργασίας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τα άρθρα 108-110 του Αστικού Κώδικα, 
β) Το Β. Δ/γμα αριθ. 710/67, ΦΕΚ 244/30.12.67 τ.Α' «περί 
εγκρίσεως συστάσεως κοινωφελούς ιδρύματος εν Αθήναις υπό την επω¬ 
νυμία «ΚΟΓΚΡΕΓΚΑΣΙΟΝΑΛΙΣΤΙΚΗ ΕΠΙΤΡΟΠΗ ΧΡΙΣΤΙΑΝΙ¬ 
ΚΗΣ ΔΙΑΚΟΝΙΑΣ, Ίδρυμα Κοινωνικής Εργασίας» και κυρώσεως του 
Οργανισμού αυτού. 

γ) Την από 17.3.87 απόφαση του Γενικού Συμβουλίου του εν λόγω 
Ιδρύματος για την τροποποίηση του Οργανισμού του. 

δ) Τα άρθρα 95, 97 παρ. 3 και 98 του ΑΝ 2039/1939. 
ε) Την Υ. 1847/1078399/1182/0001/7.8.92 κοινή απόφαση 
του Πρωθυπουργού και του Υπουργού Οικονομικών «περί ανάθεσης αρ¬ 
μοδιοτήτων στους Υφυπουργούς Οικονομικών». 


Με πρόταση του Υπουργού Υγείας, Πρόνοιας και Κοινωνικών Ασφα¬ 
λίσεων και του Υφυπουργού Οικονομικών, αποφασίζουμε: 

Άρθρο μόνο 

Εγκρίνεται η τροποποίηση του Οργανισμού λειτουργίας του Ιδρύμα¬ 
τος με την επωνυμία «ΚΟΓΚΡΕΓΚΑΣΙΟΝΑΛΙΣΤΙΚΗ ΕΠΙΤΡΟΠΗ 
ΧΡΙΣΤΙΑΝΙΚΗΣ ΔΙΑΚΟΝΙΑΣ Ίδρυμα Κοινωνικής Εργασίας», του 
οποίου ο Οργανισμός διαμορφώνεται ως ακολούθως: 

ΟΡΓΑΝΙΣΜΟΣ 
Άρθρο 1 

Νομική Μορφή - Επωνυμία - Έδρα 

1. Το κοινωφελές Ίδρυμα, που συστάθηκε με την υπ’ αριθ. 159721/ 
1967 πράξη του Συμβολαιογράφου Αθηνών Αριστοτέλους Ηλία Χρι¬ 
στοδούλου, φέρει την επωνυμία ΙΔΡΥΜΑ ΚΟΙΝΩΝΙΚΗΣ ΕΡΓΑΣΙΑΣ, 
αποτελεί Νομικό Πρόσωπο Ιδιωτικού Δικαίου και εποπτεύεται από το 
Υπουργείο Υγείας, Πρόνοιας και Κοινωνικών Ασφαλίσεων, όπως προ- 
βλέπεται από το Π. Δ/γμα της 28.2.82, ΦΕΚ 123/Β’/1982. 

2. Το Ίδρυμα έχει την έδρα του στην Αθήνα. 

Έχει σφραγίδα κυκλική με τις λέξεις ΙΔΡΥΜΑ ΚΟΙΝΩΝΙΚΗΣ ΕΡ¬ 
ΓΑΣΙΑΣ και τη χρονολογία 1967. 

Άρθρο 2 
Σκοπός 

Σκοπός του Ιδρύματος είναι η συμβολή στην ανάπτυξη της Κοινωνι¬ 
κής Εργασίας στην Ελλάδα με την οργάνωση και εκτέλεση προνοιακών, 
κοινωνικών, μορφωτικών και ψυχαγωγικών προγραμμάτων, σύμφωνα 
με το γενικότερο πνεύμα της Χριστιανικής Φιλοσοφίας. 

Ειδικώτερα το Ίδρυμα αποσκοπεί: 

Α. Στην οργάνωση και εφαρμογή προγραμμάτων κοινωνικής εργα¬ 
σίας και κοινωνικής μέριμνας για την όσο το δυνατόν πληρέστερη απο¬ 
κατάσταση ατόμων με ειδικές ανάγκες. 

Β. Στην οργάνωση και εφαρμογή προγραμμάτων κοινωνικής εργα¬ 
σίας για την ηθική, συναισθηματική και υλική ενίσχυση ατόμων, κοινω¬ 
νικών ομάδων και κοινοτήτων με στόχο: 

α) Να ενισχυθούν τα άτομα και οι οικογένειές του για να αναπτυ¬ 
χθούν να υπερνικήσουν τις δυσκολίες τους και να βελτιώσουν τους όρους 
της οικογενειακής ζωής. 

β) Να δοθεί ιδιαίτερη σημασία στην υγεία, στη μόρφωση, στην ανά¬ 
πτυξη της προσωπικότητας, στην απασχόληση και ψυχαγωγία σαν 
απαραίτητα στοιχεία βελτίωσης της οικογενειακής και κοινωνικής 
ζωής. 

γ) Να ενθαρρυνθεί το πνεύμα της οικονομίας, η πρωτοβουλία και η 
συναίσθηση ευθύνης στην οικογένεια και στην Κοινότητα καθώς και η 
συνεργασία μεταξύ των μελών της και 

δ) Να υποκινηθεί και να αναπτυχθεί το ενδιαφέρον των πολιτών για 
ενεργό συμμετοχή στα κοινά και στην καλλιτέρευση των συνθηκών δια¬ 
βίωσης στην κοινωνία. 

Γ. Στην ενίσχυση του εκπαιδευτικού έργου των Σχολών Κοινωνικής 

Εργασίας και άλλων Σχολών Επαγγελμάτων Υγείας και Πρόνοιας με 
την παροχή δυνατοτήτων πρακτικής άσκησης των σπουδαστών τους 
και με την παροχή ευκαιριών για έρευνα στο εκπαιδευτικό τους προσω¬ 
πικό. 

Δ. Στην οργάνωση επιστημονικών, επιμορφωτικών και εκπαιδευτι¬ 
κών δραστηριοτήτων αναφορικά με την Κοινωνική Εργασία, την Κοι¬ 
νωνική Πολιτική και την Κοινοτική Ανάπτυξη και στην προώθηση της 
συμμετοχής του επιστημονικού - επαγγελματικού ή εθελοντικού - προ¬ 
σωπικού σε παρόμοιες δραστηριότητες στο εσωτερικό και εξωτερικό, 
καθώς και στην παραγωγή εκπαιδευτικού υλικού από την εφαρμογή 
των προγραμμάτων. 

Ε. Στην καλλιέργεια και ανάπτυξη της συνεργασίας με άλλες παρεμ¬ 
φερείς οργανώσεις εσωτερικού ή εξωτερικού για την επιτυχία των σκο¬ 
πών του. 

Άρθρο 3 

Δομή και δραστηριότητες του Ιδρύματος 

1. Το Ίδρυμα επιδιώκει την πραγμάτωση των ανωτέρω σκοπών, με 
τη λειτουργία τομέων εργασίας. 

Η Δ/νση Κοινωνικής Υπηρεσίας έχει την ευθύνη για το όλο κοινω¬ 
νικό και επιστημονικό έργο του Ι.Κ.Ε. 

Α. Τομέας Κοινοτικής ανάπτυξης στον οποίο υπάγονται προγράμ¬ 
ματα, κοινοτικής οργάνσης, ανάπτυξης, λαϊκής επιμόρφωσης κοινωνι¬ 
κής δράσης. 

Β. Τομέας Αποκατάστασης Ατόμων με Ειδικές Ανάγκες, στον οποίο 
υπάγονται προγράμματα, που αποσκοπούν στην οργανική, πνευματική, 
κοινωνική και επαγγελματική αποκατάσταση ατόμων με ειδικές ανά¬ 
γκες, όπως το Κέντρο Αποκαταστάσεως Σπαστικών παιδιών. 

Γ. Τομέας εξυπηρετήσεως Ατόμων και Οικογενειών στον οποίο υπά¬ 
γονται προγράμματα, που αποσκοπούν στην παροχή υπηρεσιών και 
κοινωνικής εργασίας σε άτομα και οικογένειες που αντιμετωπίζουν προ¬ 
σωπικά, οικογενειακά ή κοινωνικά προβλήματα. 

Δ. Τομέας Εκπαίδευσης - Επιμόρφωσης στον οποίο υπάγονται προ¬ 
γράμματα επιμόρφωσης του προσωπικού του Ιδρύματος και άλλων στε¬ 
λεχών Κοινωνικών Υπηρεσιών και η πρακτική άσκηση σπουδα¬ 
στών. 

Επίσης στον τομέα αυτό υπάγονται οι εκδοτικές δραστηριότητες του 
Ιδρύματος και παραγωγή εκπαιδευτικού υλικού. 

2. Υπό την ευθύνη του Δ/ντού του Ιδρύματος και σε συνεργασία με 
τον Προϊστάμενο Κοινωνικών Υπηρεσιών λειτουργεί Υπηρεσία Κοινω¬ 
νικής Έρευνας και Σχεδιασμού, με αρμοδιότητα τη διενέργεια ερευνών 
και μελετών για τον εντοπισμό και την εκτίμηση κοινωνικών αναγκών, 
την αξιολόγηση του έργου των διαφόρων τομέων του Ιδρύματος για 
βελτίωση, κατάργηση ή ανάπτυξη προγραμμάτων καθώς και το σχε¬ 
δίασμά προγραμμάτων και δραστηριοτήτων με βάση τα αποτελέσματα 
των μελετών. 

3. Στα πλαίσια των δραστηριοτήτων των ως άνω τομέων και για την 
πραγμάτωση των σκοπών του το Ίδρυμα μπορεί να συνεργάζεται με 
άλλους Ελληνικούς ή Διεθνείς Οργανισμούς. 

4. Πέραν των αναφερομένων στις παρ. 1 και 2 τομέων δραστηριότη¬ 
τας στο Ίδρυμα λειτουργούν οι παρακάτω υπηρεσίες στηρίξεως των 
κοινωνικών του προγραμμάτων. 

Α. Κεντρική Γραμματεία, με αρμοδιότητα όλα τα σχετικά με την αλ¬ 
ληλογραφία, την τήρηση αρχείου και την υπηρεσιακή κατάσταση του 
προσωπικού. 

Β. Οικονομική Υπηρεσία, με αρμοδιότητα τη σύνταξη του προϋπολο¬ 
γισμού και ισολογισμού και την προώθηση των διαδικασιών της διαχει- 
ρίσεως της περιουσίας του Ιδρύματος, τήρηση βιβλίων, προμήθειες και 
όσα άλλα με λεπτομέρεια καθορίζονται στον εσωτερικό κανονισμό λει¬ 
τουργίας. 

Γ. Γραφείο Δηυμοσίων Σχέσεων με αρμοδιότητα τη διάδοση των 
σκοπών και του έργου του Ιδρύματος και την ηθική και υλική ενίσχυσή 
του. Χ 

5. Μέσα στα πλαίσια των σκοπών του Ιδρύματος, ανάλογα με τις κοι¬ 
νωνικές ανάγκες της εποχής και τα πορίσματα των ερευνών, που πραγ¬ 
ματοποιεί η Υπηρεσία Κοινωνικής Έρευνας και σχεδιασμού, το Ι.Κ.Ε., 


μετά από απόφαση του Γενικού Συμβουλίου, μπορεί να τροποποιεί, να 
παριορίζει, να καταργεί προγράμματα ή να αναπτύσσει άλλες δραστη¬ 
ριότητες, με τη δημιουργία νέων προγραμμάτων. 

Άρθρο 4 

Πόροι του Ιδρύματος 

Πόροι του Ιδρύματος είναι: 

α) επιχορηγήσεις από το Ελληνικό Δημόσιο και από τα Νομικά Πρό¬ 
σωπα Δημοσίου ή Ιδιωτικού Δικαίου ή παροχές ιδιωτών. 

β) Δωρεές και επιχορηγήσεις σε υλικά, εργαλεία, ιματισμό κ.λπ. κα¬ 
θώς και χρήματα αποστελλόμενα από την Ιδρύτρια, άλλες ομοειδείς ορ¬ 
γανώσεις του εσωτερικού ή εξωτερικού ή και ιδιώτες. 

γ) Δωρεές, κληροδοσίες ή κληρονομιές προς το Ίδρυμα. 

δ) Εισπράξεις από εράνους και διάφορες δραστηριότητες του ιδρύμα¬ 
τος, όπως Λαχειοφόρες αγορές κ.λπ. 

Άρθρο 5 

Όργανα Διοίκησης του Ιδρύματος είναι το Γενικό Συμβούλιο και το 
Διοικητικό Συμβούλιο. 

1. Το Γενικό Συμβούλιο είναι πεντηκονταμελές κατά ανώτατο όριο, 
αποτελεί δε τα ανώτατο διοικητικό όργανο. 

Η θητεία των μελών του Γενικού Συμβουλίου είναι πενταετής, τα δε 
μέλη του μπορούν να επανεκλέγονται. 

Το Γενικό Συμβούλιο έχει τις εξής αρμοδιότητες: 

Καθορίζει τις γενικές κατευθυντήριες γραμμές, τον τρόπο δράσης και 
τη γενικώτερη πολιτική του Ιδρύματος και αποφασίζει για κάθε θέμα 
που αφορά την επιλογή, έναρξη, ανάπτυξη, αναστολή ή κατάργηση προ¬ 
γραμμάτων του Ιδρύματος. 

Αποφασίζει για την αξιοποίηση και διάθεση της κινητής και ακινήτου 
περιουσίας του Ιδρύματος καθώς και την αγορά ακινήτων. 

Εγκρίνει κατ’ έτος τον απολογισμό διαχείρησης του παρελθόντος 
έτους και τον προϋπολογισμό του επόμενου έτους. 

Εκλέγει με μυστική ψηφοφορία τον Πρόεδρο και τα μέλη του Διοικη¬ 
τικού Συμβουλίου, ως και τρία αναπληρωματικά μέλη., 

Εγκρίνει την εισδοχή νέων μελών του, μέχρι του αριθμού πενήντα 
(50) σε σύνολο, κυρίως μεταξύ των ασχολούμενων με την Κοινωνική 
Εργασία ως και άλλων προσώπων που ενδιαφέρονται για τους σκοπούς 
του Ιδρύματος. 

Η εκλογή νέων μελών γίνεται μετά από πρόταση τριών τουλάχιστον 
μελών του Γενικού Συμβουλίου. 

Αποφασίζει τη διαγραφή-μελών εφόσον συντρέχει προς τούτο σπου¬ 
δαίος λόγος. 

Εκλέγει για κάθε συνεδρίασή του τον προεδρεύοντα αυτής, με από¬ 
λυτη πλειοψηφία των παρόντων. 

Βρίσκεται σε απαρτία παρόντων του 1/2 πλέον ενός του συνολικού 
αριθμού των μελών του, οι δε αποφάσεις του λαμβάνονται κατά από¬ 
λυτη πλειοψηφία των παρόντων. 

Σε περίπτωση ισοψηφίας υπερισχύει, η γνώμη με την οποία τάχθηκε, 
η ψήφος του προεδρεύοντος. 

Σε περίπτωση αδικαιολόγητης απουσίας μέλους από τρεις (3) συνε¬ 
χείς συνεδριάσεις του Γενικού Συμβουλίου, το Γενικό Συμβούλιο μπο¬ 
ρεί, με απόφασή του, να διαγράφει το μέλος αυτό. 

Μέλος του Συμβουλίου που έχει διαγράφει ή παραιτηθεί αυτοβούλως 
δεν μπορεί να επανεκλεγεί πριν περάσει ένας (1) χρόνος από την ημερο¬ 
μηνία της διαγραφής του ή της παραιτήσεώς του. 

Το αξίωμα των μελών του Γενικού Συμβουλίου και του Διοικητικού 
Συμβουλίου είναι τιμητικό και άμισθο. 

Το Γενικό Συμβούλιο συνέρχεται τακτικά μεν τρεις φορές το χρόνο, 
κατά προτίμηση το Φεβρουάριο, Ιούνιο και Οκτώβριο κάθε έτους, σε 
μέρα και ώρα που καθορίζεται από το Διοικητικό Συμβούλιο, με έγ¬ 
γραφη πρόσκληση του Προέδρου προς όλα τα μέλη του που στέλνεται 
τουλάχιστον δέκα (10) μέρες πριν, εκτάκτως δε όταν το ζητήσει το ένα 
τρίτο (1/3) των μελών του. 

Στην πρόσκληση αναφέρεται και η ημερήσια διάταξη. Σε περίπτωση 
μη απαρτίας, η συνεδρίαση λαμβάνει χώρα μετά μία εβδομάδα την ίδια 
μέρα και ώρα στον ίδιο χώρο, χωρίς να είναι αναγκαία άλλη πρό¬ 
σκληση. Στην περίπτωση αυτή υπάρχει απαρτία με παρουσία του 1 /3 
του όλου αριθμού των μελών. 

Ο εκπρόσωπος της Ιδρύτριας Οργανώσεως στην Ελλάδα είναι αυτό- 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5977 


δίκαια μέλος του Γενικού και του Διοικητικού Συμβουλίου, καθ’ όλο το 
διάστημα που την εκπροσωπεί στην Ελλάδα. 

Ο εκπρόσωπος πρέπει να απολαμβάνει της εμπιστοσύνης του Γενικού 
Συμβουλίου. Τρία μέλη της οικογένειας των αναφερομένων στην υπ’ 
αριθ. 43283/1985 πράξη του Συμβολαιογράφου Ηλία Ημέλλου δω¬ 
ρητών του Ιδρύματος, εκλεγόμενα από τούτους ή τους καθολικούς ή ει¬ 
δικούς διαδόχους τους, αποτελούν μόνιμα μέλη του Γενικού Συμβου¬ 
λίου. 

2. Το Διοικητικό Συμβούλιο είναι επταμελές, συμπεριλαμβανομένου 
και του εκπροσώπου της Ιδρύτριας Οργανώσεως. Εκλέγεται για μία 
τριετία, τα δε μέλη του μπορούν να επανεκλεγούν για δύο (2) ακόμη συ¬ 
νεχείς τριετίες. Αφού εξαντλήσουν τρεις τριετίες μπορούν να επανεκλε¬ 
γούν μετά πάροδο μιας τριετούς αποχής τους από το Συμβούλιο που να 
αντιστοιχεί σε μία θητεία. 

Το Διοικητικό Συμβούλιο εντός δέκα ημερών από της εκλογής του 
συνέρχεται κατόπιν προσκλήσεως του Προέδρου, συγκροτείται σε σώμα 
και εκλέγει τον Αντιπρόεδρο, το Γενικό Γραμματέα και τον Ταμία. 

Σε περίπτωση θανάτου ή παραιτήσεως ή συνεχούς απουσίας, πέραν 
των τριών συνεδριάσεων αδικαιολόγητα, κάποιου μέλους του Διοικητι¬ 
κού Συμβουλίου, εισέρχεται στο Διοικητικό Συμβούλιο το αναπληρωμα¬ 
τικό μέλος που έχει σειρά προτεραιότητας, για τη χρονική περίοδο μέχρι 
να λήξει η θητεία του Διοικητικού Συμβουλίου. 

Εάν ο αναπληρούμενος κατείχε αξίωμα, το Διοικητικό Συμβούλιο, 
μετά την είσοδο του αναπληρωματικού μέλους, αποφασίζει για το αξί¬ 
ωμά του, χωρίς να αποκλείεται ανακατανομή των αξιωμάτων. 

Το Διοικητικό Συμβούλιο συνέρχεται τακτικά μεν δύο φορές το μήνα, 
έκτακτα δε όταν το ζητήσει ο Πρόεδρος ή τρία (3) από τα μέλη του. Βρί¬ 
σκεται σε απαρτία, παρόντων τουλάχιστον τεσσάρων (4) μελών. 

Σε περίπτωση ισοψηφίας υπερισχύει η ψήφος του Προέδρου. 

Το Διοικητικό Συμβούλιο διοικεί και διαχειρίζεται τις υποθέσεις του 
Ιδρύματος καθώς και την κινητή και ακίνητη περιουσία του, γενικά δε 
μέσα στα πλαίσια των κατευθύνσεων του Γ ενικού Συμβουλίου, λαμβάνει 
οποιαδήποτε απόφαση για την ομαλή λειτουργία του Ιδρύματος. 

Προσλαμβάνει και απολύει το πάσης φύσεως προσωπικό του Ιδρύμα¬ 
τος, πλην του Διευθυντού, για την πρόσληψη του οποίου αποφασίζει το 
Γενικό Συμβούλιο. 

Επίσης ασκεί την πειθαρχική εξουσία επί του προσωπικού του Ιδρύ¬ 
ματος, σύμφωνα με τις ισχύουσες διατάξεις της εργατικής νομοθεσίας. 

Συγκροτεί Επιτροπές για την ευρυθμότερη λειτουργία του Ιδρύμα¬ 
τος. 

Ο Πρόεδρος του Διοικητικού Συμβουλίου εκπροσωπεί το Ίδρυμα σε 
κάθε έννομη σχέση του, ενώπιον κάθε Αρχής Δημοσίας ή Δημοτικής και 
κάθε Δικαστηρίου ή τρίτου. 

Συγκαλεί τις συνεδριάσεις του Διοικητικού Συμβουλίου και τις κατευ¬ 
θύνει. Υπογράφει με τον Γενικό Γραμματέα όλα τα έγγραφα του Ιδρύ¬ 
ματος και εντέλλεται την πληρωμή των δαπανών. 

Υπογράφει με τον Ταμία επιταγές τραπεζών και κάθε έγγραφο για 
είσπραξη χρημάτων από τις Τράπεζες, Δημόσια Ταμεία, Οργανισμούς 
Δημοσίου ή Ιδιωτικού Δικαίου. Εισηγείται στο Γενικό Συμβούλιο τις 
προτάσεις του Διοικητικού Συμβουλίου. 

Τον Πρόεδρο απάντα ή κωλυόμενο αντικαθιστά ο Αντιπρόεδρος σε 
όλες τις αρμοδιότητές του, 

Ο Γενικός Γραμματέας φροντίζει με τη βοήθεια υπαλλήλου για την 
τήρηση των πρακτικών τόσο του Γ ενικού Συμβουλίου όσο και του Διοι¬ 
κητικού Συμβουλίου. 

Επιμελείται επίσης, με κατάλληλους υπαλλήλους την τήρηση του 
Αρχείου και της Αλληλογραφίας του Ιδρύματος και υπογράφει με τον 
Πρόεδρο όλα τα έγγραφα του Ιδρύματος. 

Ο Ταμίας φροντίζει για τη διαφύλαξη της περιουσίας του Ιδρύματος 
καθώς επίσης για τα έσοδα και τις πληρωμές με βάση τα γραμμάτια ει- 
σπράξεως που υπογράφει και τα εντάλματα πληρωμών, που συνυπο¬ 
γράφει με τον Πρόεδρο και το Διευθυντή του Ιδρύματος. Επιβλέπει την 
ακριβή τήρηση των Λογιστικών βιβλίων. Φροντίζει για την κατάρτιση 
του προϋπολογισμού, απολογισμού και ισολογισμού του Ιδρύματος τους 
οποίους υποβάλλει, δια του Διοικητικού Συμβουλίου, στο Γενικό Συμ¬ 
βούλιο για έγκριση. 

Σε. περίπτωση απουσίας ή κωλύματος του Ταμία, το Διοικητικό Συμ¬ 
βούλιο με απόφασή του αναθέτει προσωρινά την άσκηση των καθηκό¬ 
ντων αυτών σε άλλο μέλος του Διοικητικού Συμβουλίου. 


3. Τα της εσωτερικής λειτουργίας των Υπηρεσιών του Ιδρύματος και 
κάθε άλλη λεπτομέρεια που αποσκοπεί στην εύρυθμη λειτουργία του, θα 
καθοριστούν από εσωτερικό κανονισμό λειτουργίας, που εγκρίνεται με 
απόφαση του Γενικού Συμβουλίοου, τον οποίο και τροποποιεί ελεύθερα. 

Άρθρο 6 
Προσωπικό 

Το προσωπικό του Ιδρύματος διακρίνεται στο επιστημονικό, στο διοι¬ 
κητικό και στο εργατοτεχνικό - βοηθητικό, που μπορεί να προσλαμβά¬ 
νεται με πλήρη ή μερική απασχόληση με μηνιαία πάγια αντιμισθία ή 
ωριαία αμοιβή. 

1. θέσεις - Καθήκοντα - Προσόντα Επιστημονικού 
Προσωπικού. 

Α. Μία (1) θέση Διευθυντού του Ι.Κ.Ε. που είναι υπεύθυνος της Δ/ 
νσεως Διοικήσεως και προϊσταται και εποπτεύει όλες τις υπηρεσίες του 
Ιδρύματος, βοηθούμενος από τον Προϊστάμενο Δ/νσεως Κοιν. Υπηρε¬ 
σιών και από τους υπεύθυνους των ταμέων. Παρίσταται στις γεν. Συνε¬ 
λεύσεις του Γ ενικού Συμβουλίου και στις συνεδριάσεις του Διοικητικού 
Συμβουλίου, εισηγείται δε, θέματά διοικήσεως, διαχειρίσεως και λει¬ 
τουργίας του Ιδρύματος. Φροντίζει για την υλοποίηση των αποφάσεων 
του Διοικητικού Συμβουλίου και επιλαμβάνεται κάθε ζητήματος που 
αφορά την εύρυθμη λειτουργία του Ι.Κ.Ε. 

Ως Διευθυντής διορίζεται πτυχιούχος Ανώτατης Σχολής Κοινωνικής 
Εργασίας ημεδαπής ή αλλοδαπής, με άδεια ασκήσεως επαγγέλματος 
με πενταετή τουλάχιστον προϋπηρεσία στην κοινωνική εργασία και 
κατά προτίμηση στη διοίκηση κοινωνικών υπηρεσιών. 

Επίσης μπορεί να προσληφθεί πτυχιούχος Ανώτατης Σχολής Κοινω¬ 
νικών Επιστημών, με πτυχίο Κοινωνικής Εργασίας ανώτερης βαθμίδας 
και πενταετή τουλάχιστον προϋπηρεσία στην Κοινωνική Εργασία, κατά 
προτίμηση στη Διοίκηση Κοινωνικών Υπηρεσιών ή Πτυχιούχος Ανωτέ- 
ρας Σχολής Κοινωνικής Εργασίας, με δεκαετή τουλάχιστον προϋπηρε¬ 
σία και κατά προτίμηση στη Διοίκηση Κοινωνικών Υπηρεσιών. 

Απαραίτητη είναι η καλή γνώση μια ξένης γλώσσας, κατά προτί¬ 
μηση Αγγλικής. 

Β. Μία (1) θέση Προϊσταμένου της Δ/νσεως Κοινωνικών Υπηρεσιών 
που ασκεί την επιστημονική εποπτεία των τομέων που υπάγονται στη 
Δ/νσή του, συντονίζει το έργο τους και βοηθά το Δ/ντή του Ι.Κ.Ε. στο 
σχεδίασμά νέων προγραμμάτων για το Ίδρυμά. 

Ως Προϊστάμενος Κοινωνικών Υπηρεσιών διορίζεται πτυχιούχος 
Ανώτατης Σχολής Κοινωνικής εργασίας ημεδαπής ή αλλοδαπής με 
άδεια ασκήσεως επαγγέλματος με πενταετή τουλάχιστον προϋπηρεσία- 
στην εποπτεία κοινωνικών προγραμμάτων και του έργου των Κοινωνι¬ 
κών Λειτουργών. Επίσης μπορεί να προσληφθεί πτυχιούχος Ανώτερης 
Σχολής Κοινωνικής Εργασίας, με οκταετή τουλάχιστον προϋπηρεσία σε 
εποπτεία Κοινωνικών Υπηρεσιών και Κοινοτικών Λειτουργών. Απα¬ 
ραίτητη είναι η καλή γνώση μιας ξένης γλώσσας, κατά προτίμηση Αγ¬ 
γλικής. 

Γ. Μία (1) θέση παιδιάτρου ή νευρολόγου - Επιστημονικού Συντονι¬ 
σμού των ιατρικών υπηρεσιών με ειδική εκπαίδευση στην αποκατά¬ 
σταση της εγκεφαλικής παράλυσης. 

Δύο (2) θέσεις γιατρών, νευρολόγου και ορθοπεδικού, με μερική ή 
ολική απασχόληση, ανάλογα με τις ανάγκες. 

Για τις θέσεις των γιατρών απαιτείται πτυχίο ιατρικής με άδεια 
ασκήσεως επαγγέλματος και άδεια ειδικότητας. 

Δ. Δέκα (10) θέσεις Κοινωνικών Λειτουργών. 

Οκτώ (8) θέσεις Φυσιοθεραπευτών 

Έξι (6) θέσεις Εργοθεραπευτών 

Τέσσερες (4) θέσεις Παιδαγωγών (κατά προτίμηση Ειδικών): 

Δύο (2) θέσεις Λογοθεραπευτών 

Μία (1) θέση Ψυχολόγου 

Για τις παραπάνω θέσεις απαιτείται πτυχίο Ανώτατης ή Ανώτερης 
Σχολής αντίστοιχης ειδικότητας της ημεδαπής ή ισότιμο της αλλοδα¬ 
πής με άδεια ασκήσεως επαγγέλματος, όπου αυτή απαιτείται από τις 
κείμενες διατάξεις και κατά προτίμηση γνώση μιας ξένης γλώσσας. 

Το προσωπικό των πιο πάνω ειδικοτήτων ασκεί καθήκοντα της ειδι¬ 
κότητάς του και του τομέα στον οποίο τοποθετείται, όπως ειδικότερα 
καθορίοζοντάι στον εσωτερικό Κανονισμό Λειτουργίας. 

Ε. Τέσσερες (4) θέσεις Βοηθών Παιδαγωγών. 

Για τις θέσεις αυτές απαιτείται απολυτήριο δευτεροβάθμιας εκπαί¬ 
δευσης προτιμουμένων όσων έχουν πείρα εργασίας με παιδιά. 

ΣΤ. Τις θέσεις των υπευθύνων των τεσσάρων (4) τομέων αναλαμβά- 

νουν Κοινωνικοί Λειτουργοί, με πενταετή τουλάχιστον προϋπηρεσία, 
κατά προτίμηση σε ανάλογα προγράμματα. 

2. Θέσεις - Καθήκοντα - Προσόντα Διοικητικού 
Προσωπικού. ·■■·'■. 

Α. Δύο θέσεις Λογιστών. 

Για τις θέσεις αυτές απαιτείται πτυχίο Α.Σ.Ο.Ε.Ε. ή άλλης Ανώτα¬ 
της ή Ανώτερης Σχολής Οικονομικών Επιστημών. 

Στον ένα από τους δύο λογιστές - πτυχιούχο Ανώτατης Σχολής και 
με την αντίστοιχη επαγγελματική πείρα τουλάχιστον πενταετή, ανατί¬ 
θεται καθήκοντα Προϊσταμένου Οικονομικής Υπηρεσίας. 

Β. Οκτώ (8) θέσεις Γραμματέων - Δακτυλογράφων - Βοηθών Λογι- 
στού, που βοηθούν στο έργο της Γραμματείας και της οικονομικής υπη¬ 
ρεσίας, καθώς και στο έργο της υποδοχής των προσερχομένων στο 
Ίδρυμα. 

Για τις θέσεις αυτές απαιτείται απολυτήριο Λυκείου ή Μέσης Επαγ¬ 
γελματικής Σχολής Γραμματέων ή Λογιστών με επάρκεια γνώσεων 
γραφομηχανής και κατά προτίμηση εμπειρία σε εργασία γραμματείας 
και γνώση μια ξένης γλώσσας. 

Γ. Τρεις (3) θέσεις Συνοδών αυτοκινήτου πλήρους ή μερικής απασχό¬ 
λησης, που έχουν την ευθύνη της συνοδείας παιδιών. 

Για τις θέσεις αυτές απαιτείται απολυτήριο πρωτοβάθμιας εκπαίδευ¬ 
σης και κατά προτίμηση κάποια πείρα εργασίας με παιδιά. 

3. θέσεις - Προσόντα - Καθήκοντα 
εργατοτεχνικού Βοηθητικού Προσωπικού 

Α. Τρεις (3) θέσεις Οδηγών αυτοκινήτου. 

Για τις θέσεις αυτές απαιτείται απολυτήριο πρωτοβάθμιας εκπαίδευ¬ 
σης και οκταετής τουλάχιστον πείρα οδήγησης. 

Β. Μία (1) θέση Συντηρητού - Φύλακα. 

Για τη θέση αυτή απαιτείται απολυτήριο πρωτοβάθμιας εκπαίδευσης 
και πείρα σε συντήρηση κτιριακών εγκαταστάσεων. 

Γ. Οκτώ (8) θέσεις βοηθών καθαριότητας. 

Δ. Μία (1) θέση μάγειρα, μία (1) θέση βοηθού και δύο (2) τραπεζοκό¬ 
μων, εφόσον θα λειτουργήσει η τραπεζαρία. 

Για τις παραπάνω θέσεις (Γ, Δ) απαιτείται απολυτήριο πρωτοβάθ¬ 
μιας εκπαίδευσης και πείρά αντίστοιχης ειδικότητας. 

4. Πρόσληψη, Λύση σχέσεως εργασίας- 
Αποδοχή και Μισθόλόγική εξέλιξη του Προσωπικού. 

Α. Το προσωπικό του Ιδρύματος προσλαμβάνεται και απολύεται, 
σύμφωνα με τις διατάξεις του Άρθρου 5 παρ. 2, υπό του Διοικητικού 
Συμβουλίου το οποίο και καθορίζει την αμοιβή και τους λοιπούς όρους 
της σύμβασης εργασίας, πάντα μέσα στα πλαίσια της εργατικής νομοθε¬ 
σίας. ' 

Η πλήρωση των θέσεων του Επιστημονικού και Διοικητικού Προσω¬ 
πικού 1 ενεργείται μετά από προκήρυξη που δημοσιεύεται σε δύο ημερή¬ 
σιες πολιτικές εφημερίδες της Αθήνας. Η πρόσληψη α) του Επιστημονι¬ 
κού προσωπικού γίνεται μετά από γνωμοδότηση 3μελούς επιτροπής 
που αποτελείται από ένα μέλος του Διοικητικού Συμβουλίου, το Διευθυ¬ 
ντή του Ι.Κ.Ε. και τον Προϊστάμενο Κοινωνικών Υπηρεσιών, 

β) του Διοικητικού προσωπικού γίνεται μετά από γνωμοδότηση 3με- 
λούς επιτροπής που αποτελείται από δύο μέλη του Διοικητικού Συμβου¬ 
λίου και το Διευθυντή του Ι.Κ.Ε. και 

γ) του εργατοτεχνικού - βοηθητικού προσωπικού γίνεται μετά από 
πρόταση του Διευθυντού του Ι.Κ.Ε. που εξετάζει τους υποψήφιους μαζί 
με τον υπεύθυνο του τομέα στου οποίου το πρόγραμμα πρόκειται να ερ¬ 
γαστεί. 

Το προσωπικό προσλαμβάνεται με σύμβαση αορίστου ή ορισμένου 
χρόνου εργασίας και υπάγεται στις διατάξεις της Εργατικής Νομοθε¬ 
σίας για το ωράριο εργασίας, τις άδειες, τις νόμιμες αργίες, την αμοιβή 
ή αποζημίωση υπερωριακής ή νυκτερινής εργασίας και την απόλυση. 

Β. Το προσωπικό αμείβεται με βάση τις Συλλογικές Συμβάσεις Ερ¬ 
γασίας ανάλογα με τα προσόντα και την προϋπηρεσία του καθ’ ενός. Στο 
προσωπικό χορηγείται επίσης: 

α) Ειδικό επίδομα σε ποσοστό 20% επί του βασικού μισθού, 
β) Επίδομα πολυετούς Υπηρεσίας σε ποσοστό 5% επί του βασικού μι¬ 
σθού, όταν έχει συμπληρώσει συνεχή πενταετή υπηρεσία στο Ίδρυμα. 
Το επίδομα χορηγείται μέχρι 5 πενταετίες και 

γ) Επίδομα θέσεως σε όσους έχουν αυξημένες διοικητικές ευθύνες επί 
του συνόλου των μηνιαίων αποδοχών πλην των επιδομάτων συζύγου 
και τέκνων ως ακολούθως: · 

στο Διευθυντή του Ι.Κ.Ε. ποσοστό 12%, 


στον προϊστάμενο Κοινωνικών Υπηρεσιών 10%, 
στους Υπεύθυνους Τομέων ή Προγραμμάτων 7%, 
στους Υπεύθυνους τμημάτων 4%, εφ’ όσον προΐστανται 
προσωπικού πλέον των δύο υπαλλήλων. 

Στο Προϊστάμενο Οικονομικών Υπηρεσιών χορηγείται επίδομα θέ¬ 
σης σύμφωνα με τη συλλογική του σύμβαση. 

Γ. Το Διοικητικό Συμβούλιο, αποφασίζει για κάθε ζήτημα που έχει 
σχέση με την υπηρεσιακή κατάσταση του προσωπικού μέσα στα πλαίσια 
του εσωτερικού Κανονισμού Λειτουργίας. 

Δ. Το Διοικητικό Συμβούλιο μπορεί να αποφασίσει την ανάθεση σε ει¬ 
δικούς επιστήμονες, την εκτέλεση ορισμένης μελέτης, έρευνας ή άλλου 
έργου, χρήσιμου για την εκπλήρωση των σκοπών του Ιδρύματος, με 
αμοιβή καθώς καϊτην πρόσληψη Νομικού Συμβούλου κατά περίπτωση 
ή με πάγια αντιμισθία. 

Άρθρο 7 

Τροποποίηση Οργανισμού 
Διάλυση - Τεύχη Περιουσίας 

Η Τροποποίηση του παρόντος, αποφασίζεται με πλειοψηφία των 2/3 
του όλου αριθμού των μελών του Γενικού Συμβουλίου. 

Η διάλυση του Ιδρύματος αποφασίζεται με πλειοψηφία των 4/5 του 
όλου αριθμού των μελών του Γενικού Συμβουλίου, οπότε με την ίδια 
απόφαση η περιουσία αυτού διατίθεται σε παρεμφερή σκοπό με τους βα¬ 
σικούς σκοπούς του Ιδρύματος. 

Άρθρο 8 

Μεταβατικές διατάξεις 

Με απόφαση του Γενικού Συμβουλίου, μετά από πρόταση του Διοικη¬ 
τικού Συμβουλίου το προσωπικό που υπηρετεί ήδη στο Ίδρυμα εντάσσε¬ 
ται στις θέσεις που καθορίζει αυτός ο Οργανισμός ανάλογα με τα προσό¬ 
ντα και την προϋπηρεσία του και διατηρεί όλα τα δικαιώματα που απορ¬ 
ρέουν από τη σχέση εργασίας και αντίστοιχα όλες τις υποχρεώσεις προς 
το Ι.Κ.Ε. 

Επίσης το Διοικητικό Συμβούλιο αποφασίζει την επιλογή των Προϊ¬ 
σταμένων και Υπεύθυνων Τομέων και Τμημάτων. 

Άρθρο 9 

Οποιοδήποτε θέμα που δεν προβλέπεται στον παρόντα Οργανισμό 
ρυθμίζεται με απόφαση του Γενικού Συμβουλίου, με την έγκριση του νο¬ 
μίμου εκπροσώπου της Ιδρύτριας Οργάνωσης. 

Στον Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση αυτού του Διατάγματος. 

Αθήνα, 10 Οκτωβρίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΥΓΕΙΑΣ. ΠΡΟΝ. & ΚΟΙΝ. ΑΣΦ/ΣΕΟΝ 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΣΟΥΡΛΑΣ 

■ -♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1100361/1190/0006Α (2) 

Επανακαθορισμός της κατά τόπο αρμοδιότητας της ΔΟΥ Τούμπας Ν. 

Θεσσαλονίκης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις α. Του άρθρου 32 του Ν. 1828/89 (ΦΕΚ 2Α) 
«Αναμόρφωση Φορολογίας εισοδήματος και άλλες διατάξεις». 

β. Του Π.Δ. 551/88 (ΦΕΚ 259Α) «Οργανισμός Νομαρχιών (Οργά¬ 
νωση Οικονομικών Υπηρεσιών)». 

2. Την ανάγκη επανακαθορισμού της κατά τόπο αρμοδιότητας της 
ΔΟΥ Τούμπας Θεσ/νίκης, προκειμένου να επιλυθούν αμφισβητήσεις επί 
των ορίων της. 

3. Την αριθ. Υ 1847/1078399/1182/0001/7.8.92 κοινή από¬ 
φαση του Πρωθυπουργού και του Υπουργού Οικονομικών για τη μετα¬ 
βίβαση αρμοδιοτήτων, αποφασίζουμε: 

Ορίζουμε όπως από 1.1.1993 η κατά τόπο αρμοδιότητα της ΔΟΤ 
Τούμπας περικλείεται από τη διαχωριστική γραμμή των οδών: Εμπε- 
δοκλέους, Καλαβρύτων, άρτιοι αριθμοί, Γρηγ. Λαμπράκη περιττοί 
αριθμοί 63 - τέλος, Κλεάνθους άρτιοι αριθμοί 36-τέλος, Παπάφη περιτ¬ 
τοί αριθμοί 109-τέλος, Κανάρη περιττοί αριθμοί 73-τέλος άρτιοι αριθ¬ 
μοί 70-τέλος, Αναξιμένους, Σταγειρίτη Αθανασίου και προέκταση αυ¬ 
τής μέχρι τον πεζόδρομο (όρια Ανω Τούμπας και Συνοικισμού Κωνατα- 
ντινουπολιτών), ο οποίος αποτελεί προέκταση της οδού Αγγελοπούλου 
Ιωάννη, τον οποίο οικολουθεί, εισέρχεται στην Αγγελοπούλου Ιωάννη 
μέχρι τη συνάντησή της με την οδό Κισσού και αυτή μέχρι την συνά¬ 
ντησή της με την οδό Πολυγνώτου, στη συνέχεια ακολουθεί τα όρια του 
οιντικειμενικού προσδιορισμού και της εκτός σχεδίου περιοχής, εισέρχε¬ 
ται στην οδό Ορτανσίας (η οποία όμως δεν συμπεριλαμβάνεται στη χω¬ 
ρική αρμοδιότητας της ΔΟΤ Τούμπας) και την ακολουθεί μέχρι τις πα¬ 
ρόδους που οδηγούν στην οδό Εμπεδοκλέους Βορειοδυτικά του Λοφί¬ 
σκου. 

Στην κατά τόπο αρμοδιότητα της ΔΟΤ Τούμπας υπάγονται και η πε¬ 
ριοχή Μαλακωπής και ο Συνοικισμός Κωνσταντινουπολιτών του Δήμου 
Πυλαίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Οκτωβρίου 1992 


Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 

-♦-— 

Αριθ. 1100240/1191/0006Α 

Χρόνος και τρόπος παράδοσης φορολογικών υποθέσεων. 


( 3 ) 


Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 260 του Π.Δ/τος 551/88 (ΦΕΚ 259 
Α') με τις οποίες συστάθηκε ΔΟΤ Β' τάξης στη Σκάλα Λακωνίας. 

2. Την απόφασή μας αριθμ. 1083321/979/26.8.92 (ΦΕΚ 551/ 
Β), με την οποία καθορίστηκε ο χρόνος έναρξης λειτουργίας της ΔΟΤ 
Σκάλας Λακωνίας. 

3. Τις διατάξεις του άρθρου 79 του Ν. 542/77 (ΦΕΚ 41 Α') «Περί 
τροποποιήσεως, αντικαταστάσεως και συμπληρώσεως φορολογικών 
και άλλων διατάξεων». 

4. Τις διατάξεις του άρθρου 32 του Ν. 1828/89 (ΦΕΚ 2Α') «Ανα¬ 
μόρφωση της φορολογίας εισοδήματος και άλλες διατάξεις». 

5. την ανάγκη ρύθμισης του τρόπου και χρόνου παράδοσης των φο¬ 
ρολογικών υποθέσεων. 

6. Την αριθ. Τ 1847/1078399/1182/0001/7.8.92 κοινή από¬ 
φαση του Πρωθυπουργού και του Τπουργού Οικονομικών για τη μετα¬ 
βίβαση αρμοδιοτήτων, αποφασίζουμε: 

Ορίζουμε, όπως ακολουθηθεί η παρακάτω διαδικασία για την παρά¬ 
δοση και παραλαβή των φορολογικών υποθέσεων, που θα πραγματο- 
ποιειθεί, λογω έναρξης λειτουργίας της ΔΟΤ Σκάλας Λακωνίας από 
1ης Ιανουάριου 1993. 

1. Οι περαιωμένες υποθέσεις όλων των φορολογιών να παραδοθούν 
από τις ΔΟΤ Κροκεών, Μολάων και Σπάρτης στην ΔΟΤ Σκάλας Λα¬ 
κωνίας εντός εξαμήνου από την ημερομηνία έναρξης λειτουργίας αυτής. 

2. Οι ανέλεγκτες υποθέσεις όλων φορολογιών να παραδοθούν, εντός 
διμήνου από την ημερομηνία έναρξης λειτουργίας της ΔΟΤ Σκάλας Λα¬ 
κωνίας. 

3. Για διάστημα 6 μηνών μετά την έναρξη λειτουργίας της ΔΟΤ - 
Σκάλας Λακωνίας βεβαιώσεις ή πιστοποιητικά που τυχόν θα ζητηθούν 
από τους φορολογούμενους, θα χορηγηθούν από τον Προϊστάμενο της 
ΔΟΤ, στην υπηρεσία του οποίου ευρίσκονται κατά την ημερομηνία υπο¬ 
βολής της σχετικής αίτησης, οι οικείου φορολογικοί φάκελλοι. 

4. Οι φάκελλοι των υποθέσεων όλων των φορολογιών για τις οποίες 
έχει αρχίσει ο φορολογικός έλεγχος κατά την ημερομηνία έναρξης λει¬ 
τουργίας της ΔΟΤ Σκάλας Λακωνίας, θα παραδοθούν σε αυτή, μετά 
την κοινοποίηση των φύλλων ελέγχου και των καταλογιστικών πρά¬ 
ξεων, για τη συνέχιση της λοιπής διαδικασίας επιβολής του φόρου (διοι¬ 
κητική επίλυση της διαφοράς κλπ). 

5. Οι φάκελοι των φορολογικών υποθέσεων που εκρεμούν, κατά την 
ημερομηνία έναρξης λειτουργίας της ΔΟΤ Σκάλας Λακωνίας, ενώπιον 
των Διοικητικών Δικαστηρίων και του Συμβουλίου της Επικράτειας, 
παραδίδονται στη ΔΟΤ αυτή, αμέσως μετά την έκδοση της απόφασης 
του Διοικητικού Δικαστηρίου ή του Συμβουλίου της Επικράτειας για 


την συνέχιση της διαδικασίας μέχρι την οριστική περαίωοη των υποθέ¬ 
σεων αυτών. 

6. Οι φάκελλοι των φορολογικών υποθέσεων, για τις οποίες έχουν 
εκδοθεί τα φύλλα ελέγχου και οι λοιπές καταλογιστικές πράξεις, κατά 
την ημερομηνία έναρξης λειτουργίας της ΔΟΤ Σκάλας Λακωνίας, θα 
παραδοθούν σ’ αυτή αμέσως μετά την νόμιμη κοινοποίηση αυτών. 

7. Οι φάκελλοι των φορολογικών υποθέσεων, για τις οποίες η διαδι¬ 
κασία περαίωσής τους έχει οριστικοποιηθεί κατά την ημερομηνία έναρ¬ 
ξης λειτουργίας της ΔΟΤ Σκάλας Λακωνίας, είτε με την παρέλευση της 
προθεσμίας για την άσκηση προσφυγής, είτε με την έκδοση από το αρ¬ 
μόδιο Διοικητικό Δικαστήριο αμετάκλητης απόφασης, θα παραδοθούν 
σ’ αυτή εντός ενός μηνός από την έναρξη λειτουργίας της. 

8. Η θεώρηση των βιβλίων και στοιχείων γίνεται απο τον αρμόδιο 
κατά τον χρόνο θεώρησης αυτών. Προϊστάμενο της ΔΟΤ. 

Γιά τη θεώρηση όμως των στοιχείων θα ελέγχονται, πριν από τη θε¬ 
ώρηση, τα χρέη τις παραγράφου 8 του άρθρου 36 του Π.Δ/τος 186/ 
92, όπως ισχύει, από τον Προϊστάμενο της ΔΟΤ, όπου ευρίσκονται τα 
αναγκαία στοιχεία για τον ανωτέρω έλεγχο. 

9. Για τους φακέλλους των φορολογικών υποθέσων και των τελών 
κυκλοφορίας θά συνταχθούν πρωτόκολλα παραλαβής και παράδο- 
σης. 

10. Οι ίδιες προθεσμίες θα τηρηθούν και για τις φορολογικές υποθέ¬ 
σεις της Κοινότητας Πέτρινος, που μεταφέρεται απευθείας από τη ΔΟΤ 
Κροκεών στη ΔΟΤ Γυθείου από 1.1.93 (έναρξη λειτουργίας της ΔΟΤ 
Σκάλας Λακωνίας). 

Η απόφαση αυτή,να δημοσιευθεί στην Εφημερίδα της Κυβερνήσεως. 

Αθήνα, 12 Οκτωβρίου 1992 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 

-♦- 

Αριθ. 1100961/1192/0006Α (4) 

Χρόνος και τρόπος παράδοσης φορολογικών υποθέσεων.. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: . . . 

1. Τις διατάξεις του Π.Δ/τος 551/88 (ΦΕΚ 259/Α), με τις οποίες 
συστάθηκε η Δ.Ο.Τ. Ηράκλειας Σερρών. 

2. Τις διατάξεις του άρθρου 79 του Ν. 542/77 (ΦΕΚ 41/Α), «Περί 
τροποποιήσεως, αντικαταστάσεως και συμπληρώσεως φορολογικών 
και άλλων διατάξεων». 

3. Τις διατάξεις του άρθρου 32 του Ν. 1828/89 (ΦΕΚ 2/Α) «Ανα¬ 
μόρφωση της φορολογίας εισοδήματος και άλλες διατάξεις». . 

4. Την ανάγκη ρύθμισης του τρόπου και χρόνου παράδοσης των φο¬ 
ρολογικών υποθέσεων. 

5. Την αριθ. Τ 1847/1078399/1182/0001/7.8.92 κοινή από¬ 
φαση του Πρωθυπουργού και του Τπουργού Οικονομικών για τη μετα¬ 
βίβαση αρμοδιοτήτων, αποφασίζουμε: 

Ορίζουμε όπως ακολουθηθεί η παρακάτω διαδικασία, για την παρά¬ 
δοση και παραλαβή των φορολογικών υποθέσεων, που θα πραγματο¬ 
ποιηθεί, λόγω έναρξης λειτουργίας της Δ.Ο.Τ. Ηράκλειας από 1η Ια¬ 
νουάριου 1993. 

1. Οι περαιωμένες υποθέσεις όλων των φορολογιών να παραδοθούν 
από τις Δ.Ο.Τ. Α’ Σερρών, Β' Σερρών και Σιδηροκάστρου στη Δ.Ο.Τ. 
Ηράκλειας εντός εξαμήνου από την ημερομηνία έναρξης λειτουργίας 
αυτής. 

2. ΟΙ ανέλεγκτες υποθέσεις όλων των φορολογιών να παραδοθούν, 
εντός διμήνου από την ημερομηνία ένερξης λειτουργίας της Δ.Ο.Τ. 
Ηράκλειας. 

3. Για το διάστημα 6 μηνών μετά την έναρξη λειτουργίας της Δ.Ο.Τ. 
Ηράκλειας, βεβαιώσεις ή πιστοποιητικά που τυχόν θα ζητηθούν από 
τους φορολογούμενους, θα χορηγηθούν από τον Προϊστάμενο της 
Δ.Ο.Τ. στην υπηρεσία του οποίου ευρίσκονται, κατά τήν ημερομηνία 
υποβολής της σχετικής αίτησης, οι οικείοι φορολογικοί φάκελλοι. 

4. Οι φάκελλοι των υποθέσεων όλων των φορολογιών, για τις οποίες 
έχει αρχίσει ο φορολογικός έλεγχος, κατά την ημερομηνία έναρξης λει¬ 
τουργίας της Δ.Ο.Τ. Ηράκλειας, θα παραδοθούν σε αυτή, μετά την κοι¬ 
νοποίηση των φύλλων ελέγχου και των καταλογιστικών πράξεων, για 
τη συνέχιση της λοιπής διαδικασίας επιβολής του φόρου (διοικητική επί¬ 
λυση της διαφοράς κ.λ.π.). 

5. Οι φάκελλοι των φορολογικών υποθέσεων που εκκρεμοΰν κατά 
την ημερομηνία έναρξης λειτουργίας της Δ.Ο.Τ. Ηράκλειας, ενώπιον 
των Διοικητικών Δικαστηρίων και του Συμβουλίου της Επικράτειας, 
παραδίδονται στη Δ.Ο.Τ. αυτή, αμέσως μετά την έκδοση της απόφασης 
του Διοικητικού Δικαστηρίου ή του Συμβουλίου της Επικράτειας, για τη 
συνέχιση της διαδικασίας μέχρι την οριστική περαίωση των υποθέσεων 
αυτών. 

6. Οι φάκελλοι των φορολογικών υποθέσεων, για τις οποίες έχουν 
εκδοθεί τα φύλλα ελέγχου και οι λοιπές καταλογιστικές πράξεις, κατά 
την ημερομηνία έναρξης λειτουργίας της Δ.Ο.Τ. Ηράκλειας, θα παρα¬ 
δοθούν σ’ αυτή αμέσως μετά την νόμιμη κοινοποίηση αυτών. 

7. Οι φάκελοι των φορολογικών υποθέσεων, για τις οποίες η διαδικα¬ 
σία περαίωσης τους έχει οριστικοποιηθεί, κατά την ημερομηνία έναρξης 
λειτουργίας της Δ.Ο.Τ. Ηράκλειας, είτε με την παρέλευση της προθε¬ 
σμίας για την άσκηση προσφυγής, είτε με την έκδοση από το αρμόδιο 
Διοικητικό Δικαστήριο αμετάκλητης απόφασης, θα παραδοθούν σ’ 
αυτή, εντός μηνός από την έναρξη λειτουργίας της. 

8. Η θεώρηση των βιβλίων και στοιχείων γίνεται από τον αρμόδιο 
κατά τον χρόνο θέωρησης αυτών, Προϊστάμενο της Δ.Ο.Τ. 

Για τη θέωρηση όμως των στοιχείων, θα ελέγχονται, πριν από την 
θέωρηση, τα χρέη της παραγράφου 8 του άρθρου 36 Π.Δ/τος 186/92, 
όπως ισχύει, από τον Προϊστάμενο της Δ.Ο.Τ., όπου ευρίσκονται τα 
αναγκαία στοιχεία για τον ανωτέρω έλεγχο. 

9. Για τους φακέλλους των φορολογικών υποθέσεων και των τελών 
κυκλοφορίας θα συνταχθούν πρωτόκολλα παραλαβής και παράδο¬ 
σης. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 12 Οκτωβρίου 1992 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΙΜΙ ΑΙΜΟΣ 


Αριθ. 1100909/1294/0006Α 

Χρόνος και τρόπος παράδοσης φορολογικών υποθέσεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 


( 5 ) 


Έχοντας υπόψη: 

1. Τις διατάξεις του Π.Δ/τος 551/88 (ΦΕΚ 259/Α), με τις οποίες 
συστάθηκε η Β’ Δ.Ο.Τ. Χανιών. 

2. Τις διατάξεις του άρθρου 79 του Ν. 542/77 (ΦΕΚ 41/Α) «Περί 
τροποποιήσεως, αντικαταστάσεως και συμπληρώσεως φορολογικών 
και άλλων διατάξεων». 

3. Τις διατάξεις του άρθρου 32 του Ν. 1828/89 (ΦΕΚ 2/Α) «Ανα¬ 
μόρφωση της φορολογίας εισοδήματος και άλλες διατάξεις». 

4. Την ανάγκη ρύθμισης του τρόπου και χρόνου παράδοσης των φο¬ 
ρολογικών υποθέσεων. 

5. Την αριθ. ϊ 1847/1078399/1182/0001/7.8.92 κοινή από¬ 
φαση του Πρωθυπουργού και του Τπουργού Οικονομικών για τη μετα¬ 
βίβαση αρμοδιοτήτων, αποφασίζουμε: 

Ορίζουμε όπως ακολουθηθεί η παρακάτω διαδιακασία, για την πα¬ 
ράδοση και παραλαβή των φορολογικών υποθέσεων, που θα πραγματο¬ 
ποιηθεί, λόγω έναρξης λειτουργίας της Β' Δ.Ο.Τ. Χανιών από 1ης Ια¬ 
νουάριου 1993. 

1. Οι περαιωμένες υποθέσεις όλων των φορολογιών να παραδοθούν 
από την Α' Δ.Ο.Τ. Χανιών στη Β' Δ.Ο.Τ. Χανιών εντός εξαμήνου από 
την ημερομηνία έναρξης λειτουργίας αυτής. 

2. Οι ανάλεγκτες υποθέσεις όλων των φορολογιών, να παραδοθούν, 
εντός διμήνου από την ημερομηνία έναρξης λειτουργίας της Β' Δ.Ο.Τ. 
Χανιών. 

3. Για το διάστημα 6 μηνών μετά την έναρξη λειτουργίας της Β' 
Δ.Ο.Τ. Χανιών, βεβαιώσεις ή πιστοποιητικά που τυχόν θα ζητηθούν 
από τους φορολογουμένους, θα χορηγηθούν από τον Προϊστάμενο της 
Δ.Ο.Τ., στην υπηρεσία του οποίου ευρίσκονται, κατά την ημερομηνία 
υποβολής της σχετικής αίτησης, οι οικείοι φορολογικοί φάκελλοι. 

4. Οι φάκελλοι των υποθέσεων όλων των φορολογιών, για τις οποίες 
έχει αρχίσει ο φορολογικός έλεγχος, κατά την ημερομηνία έναρξης λει¬ 
τουργίας της Β' Δ.Ο.Τ. Χανιών, θά παραδοθούνα σε αυτή, μετά την κοι¬ 
νοποίηση της λοιπής διαδικασίας επιβολής του φόρου (διοικητική επί¬ 
λυση της διαφοράς κ.λ.π.). 

5. Οι φάκελλοι των φορολογικών υποθέσεων που εκκρεμούν, κατά την 


ημερομηνία έναρξης λειτουργίας της Β’ Δ.Ο.Τ. Χανιών ενώπιον των 
Διοικητικών Δικαστηρίων και του Συμβουλίου της Επικράτειας, παρα- 
δίδονται στη Δ.Ο.Τ. αυτή, αμέσως μετά την έκδοση της απόφασης του 
Διοικητικού Δικαστηρίου ή του Συμβουλίου της Επικράτειας, για την 
συνέχιση της διαδικασίας μέχρι την οριστική περαίωση των υποθέσεων 
αυτών. 

6. Οι φάκελλοι των φορολογικών υποθέσεων, για τις οποίες έχουν 
εκδοθεί τα φύλλα ελέγχου και τοι λοιπές καταλογιστικές πράξεις, κατά 
την ημερομηνία έναρξης λειτουργίας της Β' Δ.Ο.Τ. Χανιών, θα παραδο¬ 
θούν σε αυτή αμέσως μετά την νόμιμη κοινοποίηση αυτών. 

7. Οι φάκελλοι των φορολογικών υποθέσεων, για τις οποίες η διαδι¬ 
κασία περαίωσής τους έχει οριστικοποιηθεί, κατά την ημερομηνία έναρ¬ 
ξης λειτουργίας της Β' Δ.Ο.Τ. Χανιών, είτε με την παρέλευση της προ¬ 
θεσμίας για την άσκηση προσφυγής, είτε με την έκδοση από το αρμόδιο 
Διοικητικό Δικαστήριο αμετάκλητης απόφασης, θα παραδοθούν σ’ 
αυτή, εντός μηνός από την έναρξη λειτουργίας της. 

8. Η θεώρηση των βιβλίων και στοιχείων γίνεται από τον αρμόδιο, 
κατά τον χρόνο θεώρησης αυτών, Προϊστάμενο της Δ.Ο.Τ. 

Για τη θεώρηση όμως των στοιχείων, θα ελέγχονται, πριν από τη θε¬ 
ώρηση, τα χρέη της παραγράφου 8 του άρθρου 36 του Π.Δ/τος 186/ 
92, όπως ισχύει, από τον Προϊστάμενο της Δ.Ο.Τ. όπου ευρίσκονται τα 
αναγκαία στοιχεία για τον ανωτέρω έλεγχο. 

9. Για τους φακέλλους των φορολογικών υποθέσεων και των τελών 
κυκλοφορίας θα συνταχθούν πρωτόκολλο παραλαβής και παράδο- 
σης. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 13 Οκτωβρίου 1992 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 
-♦- 

Αριθ. 2073155/1452 (6) 

Καθορισμός του τρόπου απόδοσης από το Κεντρικό Ταμείο Γεωργίας, 

Κτηνοτροφίας και Δασών (Κ.Τ.Γ.Κ.Δ.) των δαπανών που γίνονται 

από το Δημόσιο για το προσωπικό και τη λειτουργία της Τπηρεσίας 

Εντελλομένων Εξόδων που έχει συσταθεί σ’ αυτό. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγρ. 4 του άρθρου 14 του Ν.Δ/τος 496/74 
«Περί Λογιστικού των Νομικών προσώπων Δημοσίου Δικαίου» (ΦΕΚ 
204/Α/74). 

2. Το Π.Δ/γμα 141/92 «Σύσταση Τπηρεσίας Εντελλομένων Εξό¬ 
δων στο Κεντρικό Ταμείο Γεωργίας, Κτηνοτροφίας και Δασών 
(Κ.Τ.Γ.Κ.Δ.) (ΦΕΚ 69/Α/92). 

3. Την αριθμ. Τ. 1847/1078399/1182/7.8.92 απόφαση του 
Πρωθυπουργού και του Τπουργού Οικονομικών «Ανάθεση αρμοδιοτή¬ 
των Τπουργού Οικονομικών στους Τφυπουργούς Οικονομικών» (ΦΕΚ 
525/14.8.1992, αποφασίζουμε: 

Ορίζουμε όπως οι διατάξεις της αριθμ. 19648/60/20.2.80 απόφα¬ 
σής μας «Περί καθορισμού του τρόπου αποδόσεως υπό του Μετοχικού 
Ταμείου Πολιτικών Τπαλλήλων, Οργανισμού Σχολικών Κτιρίων, Ορ¬ 
γανισμού εκδόσεως διδακτικών βιβλίων και Πατριωτικού Ιδρύματος 
Κοινωνικής Προνοίας και Αντίληψης των γενομένων υπό του Δημοσίου 
δαπανών προσωπικού και λειτουργίας των παρ’ αυτοίς συσταθεισών 
Τπηρεσιών Εντελλομένων Εξόδων» (ΦΕΚ 276/20.3.80 τ.Β') ισχύουν 
και για την απόδοση από το Κεντρικό Ταμείο Γεωργίας, Κτηνοτροφίας 
και Δασών (Κ.Τ.Γ.Κ.Δ.) των δαπανών που γίνονται από το Δημόσιο για 
το προσωπικό και τη λειτουργία της Τπηρεσίας Εντελλομένων εξόδων 
που έχει συσταθεί σ’ αυτό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Οκτωβρίου 1992 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

ΔΙΟΡ ΘΩΣΕΙΣ ΣΦΑΛΜ ΑΤΩΝ 

( 7 ) 

Στην με αριθμ. Φ 454.1/14/167090 απόφαση του Τφυπουργού 

Εθνικής Άμυνας που δημοσιεύτηκε στο ΦΕΚ 594/30.9.92 τ.Β' και Στην επικεφαλίδα της απόφασης εκ παραδρομής, ανεγράφη «Ο 
αφορά την έγκριση του κανονισμού οργάνωσης και λειτουργίας της ΥΠΟΥΡΓΟΣ ΕΘΝΙΚΗΣ ΑΜΥΝΑΣ» αντί του ορθού που είναι: «Ο 
Ανώτατης Πανελλήνιας Ομοσπονδίας Εφέδρων Αξ/κών και των Συν- ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ». 

δέσμων Εφέδρων Αξ/κών Νομών επιφέρεται η πιο κάτω διόρθωση: (^πό το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕίΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


/ 

Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο.,3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το Τεύχος Α' 

Δρχ. 

13.000 

Δρχ. 

650 

β) 

» 

» » 

Β' 

» 

23.000 

» 

1.150 

Υ) 

» 

» » 

Γ’ 

» 

7.000 

» 

350 

δ) 

» 

» » 

Δ' 

» 

22.000 

» 

1.100 

ε) 

» 

» » 

Αναπτυξιακών Πράξεων 

» 

15.000 

» 

750 

στ) 

» 

» » 

Ν.Π.Δ.Δ. 

» 

7.000 

» 

350 

ζ) 

» 

» » 

ΠΑΡΑΡΤΗΜΑ 

» 

4.000 

» 

200 

η) 

» 

» » 

Δελτ. Εμπ.& Βιομ. Ιδ. 

» 

7.000 

» 

350 

θ) 

» 

» » 

Αν. Ειδικού Δικαστηρίου 

» 

2.000 

» 

100 

1) 

» 

» » 

Α.Ε. & Ε.Π.Ε. 

» 

50.000 

» 

2.500 

ια) 

Για 

όλα τα Τεύχη 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















